У гэтыя дні таксама будзе падпісаны Мемарандум аб супрацоўніцтве ў галіне аховы здароўя насельніцтва паміж камітэтам па ахове здароўя Мінгарвыканкама і дэпартаментам аховы здароўя горада Масквы. Дакументам мяркуецца працяг узаемадзеяння і абмену вопытам паміж кіраўнікамі сістэм аховы здароўя, а таксама лекарамі-спецыялістамі вядучых медыцынскіх устаноў абодвух гарадоў; садзейнічанне ў падрыхтоўцы, перападрыхтоўцы і засваенні новых метадаў дыягностыкі і лячэння лекарамі-спецыялістамі ў вядучых медыцынскіх установах Мінска і Масквы; абмен вопытам па паляпшэнні даступнасці і якасці аказання медыцынскай дапамогі ў паліклініках і стацыянарах; узаемны ўдзел у развіцці медыцынскага турызму для жыхароў Масквы і Мінска; абмен дэлегацыямі лекараў-спецыялістаў. У адпаведнасці з мемарандумам, які будзе дзейнічаць на працягу трох гадоў, бакі таксама будуць сумесна ўдасканальваць нарматыўную базу па пытаннях транспланталогіі, а таксама развіваць супрацоўніцтва ў галіне трансплантацыі органаў і тканак, ствалавых клетак.